Ο **Γκριγκόρι Γιάκοβλεβιτς Περελμάν** (ρωσ. *Григо́рий Я́ковлевич Перельма́н*, γενν. 13 Ιουνίου 1966, Λένινγκραντ) είναι Ρώσος μαθηματικός εβραϊκής καταγωγής. Η συνεισφορά του στη γεωμετρία κατά Ρίμαν και στη γεωμετρική τοπολογία είναι τεράστια, αφού είναι αυτός που έλυσε το περίφημο μαθηματικό πρόβλημα που είναι γνωστό ως εικασία του Πουανκαρέ. Μέσω της απόδειξης αυτής γνωρίζουμε πότε ένα συμπαγές αντικείμενο είναι τοπολογικά ισοδύναμο με μία σφαίρα. Ο Περελμάν, σε τρία άρθρα που δημοσίευσε το 2002 και το 2003, απέδειξε την εικασία του Πουανκαρέ, που είχε τεθεί το 1904 και η οποία πριν από τη λύση της θεωρούνταν ως ένα από τα πιο δύσκολα προβλήματα στην τοπολογία.

Η απόδειξη
----------

Σύμφωνα με την εικασία αυτή, η τρισδιάστατη σφαίρα είναι μοναδική ανάμεσα στις τρισδιάστατες πολλαπλότητες. Καμία άλλη τρισδιάστατη πολλαπλότητα δεν επιδεικνύει τις δικές της απλές ιδιότητες. Οι τρισδιάστατες πολλαπλότητες διαθέτουν σύνορα ή και πολλαπλούς τρόπους σύνδεσης μιας περιοχής με κάποια άλλη. Σύμφωνα με την εικασία του Πουανκαρέ, η τρισδιάστατη σφαίρα είναι η μόνη τρισδιάστατη πολλαπλότητα που στερείται αυτών των περίπλοκων χαρακτηριστικών. Η απόδειξη του Περελμάν επιπλέον ταξινόμησε όλα τα είδη των τρισδιάστατων πολλαπλοτήτων που υπάρχουν.

Αρνήσεις παραλαβής βραβείων
---------------------------

Ο Διδάκτωρ των μαθηματικών Περελμάν έγινε ο πρώτος επιστήμονας που αρνήθηκε να παραλάβει το θεωρούμενο ως Νόμπελ των μαθηματικών Μετάλλιο Φιλντς το 2006 λέγοντας: «Τα χρήματα ή η δόξα δεν με ενδιαφέρουν. Δεν θέλω να με επιδεικνύουν όπως ένα ζώο σε ζωολογικό κήπο. Δεν είμαι ένας ήρωας των μαθηματικών. Δεν είμαι καν επιτυχημένος· γι' αυτό δεν θέλω να βρεθώ στη θέση του να πρέπει να με κοιτάνε όλοι». Ο Περελμάν, ενώ έχει δεχθεί το βραβείο της Μαθηματικής εταιρείας του Λένινγκραντ το 1991, αρνήθηκε να παραλάβει εκτός από το μετάλλιο Φιλντς το 2006, άλλα δύο βραβεία: το βραβείο της Ευρωπαϊκής μαθηματικής εταιρείας  το 1996 και το βραβείο της χιλιετηρίδας (αγγλ: Millennium Prize) το 2010 από το Ινστιτούτο Clay Mathematics.

Η δημοσίευση των τριών άρθρων
-----------------------------

Είναι ακόμη ιδιαίτερο το γεγονός ότι τα τρία άρθρα που συνέταξε όσον αφορά την απόδειξη της περίφημης «εικασίας», τα ανήρτησε στην ιστοσελίδα ελεύθερης διακίνησης επιστημονικών άρθρων του αμερικανικού  πανεπιστημίου Κορνέλ  αντί να καταθέσει την εργασία του σε ένα έγκυρο επιστημονικό περιοδικό με αξιολόγηση από ομότιμους κριτές (αγγλ: peer-review). Τα τρία αυτά άρθρα είναι τα εξής (στα αγγλικά):

1. The entropy formula for the Ricci flow and its geometric applications 

2. Ricci flow with surgery on three-manifolds 

3. Finite extinction time for the solutions to the Ricci flow on certain three-manifolds 

Για να αντιληφθεί κανείς πόσο περίπλοκη ήταν η εικασία του Πουανκαρέ, αρκεί να αναφέρουμε ότι ιδιοφυείς μαθηματικοί χρειάστηκε να εργαστούν επί τέσσερα χρόνια για να ελέγξουν την εγκυρότητα της απόδειξης του Περελμάν. Εκτιμάται ότι η επιβεβαίωση της λύσης του γρίφου θα συμβάλει καθοριστικά στην κατανόηση που έχουμε για τον χώρο, ακόμη και στη γνώση μας για το «σχήμα» του σύμπαντος .

Συνεντεύξεις
------------

Σε μια σπάνια συνέντευξή του στην καθημερινή εφημερίδα «Κομσομόλσκαγια Πράβντα» διηγήθηκε ότι προσπάθησε να καταλάβει πώς ο Ιησούς περπάτησε πάνω στο νερό: «προσπαθούσα να υπολογίσω την ταχύτητα με την οποία περπατούσε πάνω στο νερό», δήλωσε. Εξήγησε επίσης ότι αρνήθηκε την αμοιβή του ενός εκατομμυρίου δολαρίων του Ινστιτούτου Clay Mathematics για τη λύση του προβλήματος του Ανρί Πουανκαρέ, γιατί όπως είπε «γνωρίζω πώς να κυβερνήσω το σύμπαν· γιατί να τρέξω πίσω από ένα εκατομμύριο δολάρια;» .

Δείτε επίσης
------------

Ρώσικη μικρή ταινία κινουμένων σχεδίων με χιουμοριστική διάθεση για τον Περελμάν με αγγλικούς υπότιτλους εδώ.

Παραπομπές
----------

1. ↑  *MacTutor History of Mathematics archive*. Perelman. Ανακτήθηκε στις 22  Αυγούστου 2017.
2. ↑  (Γερμανικά) *Εγκυκλοπαίδεια Μπρόκχαους*. perelman-grigori. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000028222. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 136216218. Ανακτήθηκε στις 11  Δεκεμβρίου 2014.
5. ↑  arxiv.org/abs/math/0211159.
6. ↑  arxiv.org/abs/math/0303109.
7. ↑  arxiv.org/abs/math/0307245.
8. ↑  «J.J. O'Connor and E.F. Robertson. Grigori Yakovlevich Perelman. MacTutor». *βιογραφία*. Ανακτήθηκε στις 10  Αυγούστου 2022.
9. ↑  «J. Lublinski. Der weiße Rabe. Deutschlandfunk». *άρθρο*. Ανακτήθηκε στις 19  Δεκεμβρίου 2020.
10. ↑  «О причинах ухода Г. Перельмана из ПОМИ».
11. ↑  «Биография Григория Перельмана. РИА Новости».
12. 1 2  Leo van de Pas: (Αγγλικά) *Genealogics*. 2003. I00703028. Ανακτήθηκε στις 30  Μαρτίου 2023.
13. ↑  www.nytimes.com/2006/08/22/science/22cnd-math.html.
14. ↑  Ιστολόγιο «Φυσικοί και Φυσική από το διαδίκτυο»
15. ↑  Άρθρο του BBC, 24 Μαρτίου 2010 (αγγλικά)
16. ↑  «Ιστοσελίδα της Ευρωπαϊκής Μαθηματικής Εταιρίας». Αρχειοθετήθηκε από το πρωτότυπο στις 4 Μαρτίου 2021. Ανακτήθηκε στις 21 Οκτωβρίου 2012.
17. ↑  Ιστοσελίδα του Ινστιτούτου Clay Mathematics
18. ↑  Γ. Πέρελμαν, arxiv 211159, Νοέμβριος 2002 (στα αγγλικά)
19. ↑  Γ. Πέρελμαν, arxiv 303109, Μάρτιος 2003 (στα αγγλικά)
20. ↑  Γ. Πέρελμαν, arxiv 307245, Ιούλιος 2003 (στα αγγλικά)
21. ↑  Άρθρο Καθημερινής, 25 Μαρτίου 2010[*νεκρός σύνδεσμος*]
22. ↑  Άρθρο Ελευθεροτυπίας, 8 Μαΐου 2011

Εξωτερικοί σύνδεσμοι
--------------------

* Πολυμέσα σχετικά με το θέμα  Grigori Perelman στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Νικητές του Μεταλλίου Φιλντς |
| --- |
|  |
| 

* + 1936  Λαρς Άλφορς
	+ Τζέσι Ντάγκλας
* + 1950  Λοράν Σβαρτς
	+ Ατλ Σέλμπεργκ
* + 1954  Κουνιχίκο Κοντάιρα
	+ Ζαν-Πιερ Σερ
* + 1958  Κλάους Ροθ
	+ Ρενέ Τομ
* + 1962  Λαρς Χέρμαντερ
	+ Τζον Μίλνορ
* + 1966  Μάικλ Ατίγια
	+ Πολ Κοέν
	+ Αλεξάντερ Γκρότεντικ
	+ Στίβεν Σμέιλ
* + 1970  Άλαν Μπέικερ
	+ Χεϊσούκε Χιρονάκα
	+ Σεργκέι Νόνικοφ
	+ Τζον Τόμσον
* + 1974  Ενρίκο Μπομπιέρι
	+ Ντέιβιντ Μάμφορντ
* + 1978  Πιερ Ντελίν
	+ Τσαρλς Φέφερμαν
	+ Γκριγκόρι Μαργκούλις
	+ Ντάνιελ Κουίλεν
* + 1982  Αλέν Κον
	+ Γουίλιαμ Θέρστον
	+ Σινγκ-Τουνγκ Γιάου
* + 1986  Σάιμον Ντόναλντσον
	+ Γκερντ Φάλτινγκς
	+ Μάικλ Φρίντμαν
* + 1990  Βλαντίμιρ Ντρίνφελντ
	+ Βόγκαν Τζόουνς
	+ Σιγκεφούμι Μόρι
	+ Έντουαρντ Βίτεν
* + 1994  Ζαν Μπουργκέν
	+ Πιερ-Λουί Λιόν
	+ Ζαν-Κριστόφ Γιοκόζ
	+ Έφιμ Ζελμάνοφ
* + 1998  Ρίτσαρντ Μπόρτσερντς
	+ Τίμοθι Γκάουερς
	+ Κόντσεβιτς
	+ Κέρτις ΜακΜάλεν
* + 2002  Λοράν Λαφόργκ
	+ Βλαντίμιρ Βοεβόντσκι
* + 2006  Αντρέι Οκούνκοφ
	+ Γκριγκόρι Περελμάν
	+ Τέρενς Τάο
	+ Ουέντελιν Βέρνερ
* + 2010  Έλον Λίντενστραους
	+ Νγκο Τσάου
	+ Στάνισλαβ Σμιρνόφ
	+ Σεντρίκ Βιλανί
* + 2014  Αρτούρ Αβίλα
	+ Μανιούλ Μπαργκάβα
	+ Μάρτιν Χάιρερ
	+ Μαριάμ Μιρζαχανί
* + 2018  Κότσερ Μπίρκαρ
	+ Αλέσιο Φιγκάλι
	+ Πέτερ Σόλτσε
	+ Ακσάι Βενκατές
* + 2022  Ουγκώ Ντουμινίλ-Κοπέν
	+ Τζουν Χου
	+ Τζέιμς Μέιναρντ
	+ Μαρίνα Βιάζοβσκα

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 68746706
* LCCN: no2008107620
* ISNI: 0000 0000 5559 2454
* GND: 136216218
* SUDOC: 124657249
* BNF: cb16716433x (data)
* MGP: 84354

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μαθηματικά
 |

 |